Nando’s spot met Valke-woordvoerder se Vaseline-tweet | Maroela Media
Polela het opspraak gemaak toe hy verlede Woensdag, kort nadat die sanger Molemo “Jub Jub” Maarohanye’ aan moord skuldig bevind is, op Twitter geskryf het: “I trust that JubJub’s supporters gave him a jar of Vaseline to take to prison,” [Ek vertrou dat Jub Jub se aanhangers vir hom ŉ pot Vaseline gegee het om tronk toe te vat].
Van sy volgelinge het gevoel dit is onvanpas dat ŉ woordvoerder van die Valke sulke uitlatings maak en Polela het kort daarna om verskoning gevra.
Nando’s het die geleentheid benut en sê in een advertensie: “You shouldn’t tweet when you are hungry, McIntosh.” [Moenie tweet as jy honger is nie, McIntosh]
Die advertensie lui verder: “Next time you’re thinking about tweeting, do yourself (and your followers) a favour and come to Nando’s instead. Unlike your jokes, our flame-grilled Peri-Peri chicken is always tasteful.”[Doen jouself (en jou volgelinge) ŉ guns en kom volgende keer, voor jy tweet, eerder na Nando’s. In teenstelling met jou grappe, is ons vlamgeroosterde Peri-Peri-hoender altyd smaaklik.]